જો વન ડે અને ટી-૨૦ ક્રિકેટની વાત કરવામાં આવે તો સ્ટેડિયમ ખીચોખીચ ભરેલું હોય છે, દર્શકો ખૂબ એન્જોય કરે છે. જાણકારો એવું પણ માની રહ્યા છે કે ટેસ્ટ ક્રિકેટમાં પાંચ દિવસનો સમય લાગે છે અને એટલો સમય કોઈ પાસે આજના જમાનામાં હોતો નથી કે તેઓ પાંચેય દિવસ ટેસ્ટ ક્રિકેટ નિહાળવા સ્ટેડિયમમાં હાજર રહે. ટેસ્ટ ક્રિકેટમાં બેટિંગ ઘણી ધીમી હોય છે અને મેચનું પરિણામ પણ મોટા ભાગે નથી આવતું. આથી દર્શકો ટેસ્ટ જોવા પહોંચતા નથી.